钦定古今图书集成/明伦汇编/氏族典/第306卷 > 《廖用贤尚友录》 > 康允之
## 钦定古今图书集成/明伦汇编/氏族典/第306卷 > 《廖用贤尚友录》 > 康允之

按《万姓统谱》，允之知杭州，扈从统制苗傅、刘正彦作
乱，杀王渊，分捕内侍皆杀之。傅党入内奏曰：“傅等不
负国家，止为天下除害耳。”允之见事急，请高宗御楼
抚谕傅等，更乞康履腰斩，脔其肉，枭首，与渊首相望。
劫高宗传位皇子。敷请隆祐太后临朝，允之遁赭山。
明年，兀术兵自独松关入，遂犯临安。允之弃城走，钱
塘令朱跸死之。